wickkiey/tamil-wikipedia-chunked huggingface dataset:
# வேம்புலியம்மன் கோயில் (ஆரணி)

## தல வரலாறு

ஆரணி கோட்டை மைதானத்தில் காவலர் விடுதி அருகே வேப்பமரத்தடியில் திரிசூலம் ஏந்தி பல வருடங்களாக வழிப்பட்டு வந்தனர் என வரலாறு உண்டு. ஆரணி நகர காவல்நிலையத்தில் பணிபுரிந்து வந்த கோவிந்தசாமி என்பவர் திரிசூலம் உள்ள இடத்தில் பீடம் அமைக்கலாம் என ஆலோசனை கூறினார். ஆரணி நகர காவல்நிலையத்தில் பணிபுரிந்த காவலர்கள் ஒன்று சேர்ந்து கோயில் கட்ட ஏற்பாடு செய்தனர். இதன்பிறகு கோவிந்தசாமி யின் கனவில் தோன்றி இக்கோவிலுக்கு வேம்புலியம்மன் என பெயரிடுங்கள் என அருள்வாக்கு கூறியதாக கூறினார்.  
இதன் காரணமாக வேம்புலியம்மன் பெயரிடப்பட்டு 1973 ஆம் ஆண்டு மகா கும்பாபிஷேகம் நடத்தப்பட்டது. பின்னர் 1974 ஆண்டு வினாயகர் நவகிரக சிலைகள் அமைக்கப்பட்டது. கோயிலை கட்டி 12 ஆண்டுகள் கடந்த நிலையிலும் கோயிலை சீரமைத்து 1985 ஆம் ஆண்டு மகா கும்பாபிஷேகம் நடத்தப்பட்டது.
# வேம்புலியம்மன் கோயில் (ஆரணி)

## சிறப்புகள்

ஆரணி வேம்புலியம்மன் கோயில் வருடாந்தோறும் ஆடிமாதம் என்றாலே ஆரணி நகரம் முழுவதும் கலைக்கட்டத் தொடங்கி விடும்.  
- திருவண்ணாமலை மாவட்டத்தில் கார்த்திகை தீபத்திருவிழாவிற்கு அடுத்தப்படியாக நகரம் முழுவதும் மக்கள் கூட்டத்துடன் நடைபெறும் திருவிழா ஆரணி வேம்புலியம்மன் திருவிழா ஆகும்.  
- ஆடிமாதம் வெள்ளிக்கிழமை கமண்டலநாகநதி ஆற்றிலிருந்து கரகம் எடுத்து வேம்புலியம்மன் கோயிலுக்கு வருவார்கள்.  
- வேம்புலியம்மனுக்கு கூழ்வார்க்கும் திருவிழா நடைபெறும்.  
- பின்னர் இரவு 7மணிக்கு பம்பை, ஒயிலாட்டம், கரகாட்டம், நாதஸ்வரம், தவில் இசைக்கச்சேரி, செண்டை மேளம் ஆகியவை முழங்க வேம்புலியம்மன் ஆரணி நகரம் முழுவதும் புஷ்ப பல்லக்கில் வீதி உலா வரும்.
# அந்த் அருங்காட்சியகம்

**அந்த் அருங்காட்சியகம்** *(Hund Museum)* என்பது பாக்கித்தானின் வடமேற்கு எல்லைப்புற மாகாணமன கைபர் பக்துன்வா மாகாணத்தின், சுவாபி மாவட்டத்தின் அட்டாக் அருகே சிந்து ஆற்றின் நதிக்கரையில் அமைந்துள்ளது.
# அந்த் அருங்காட்சியகம்

## அகழ்வாராய்ச்சி மற்றும் நிறுவுதல்

அந்த் தொல்பொருள் மற்றும் சுற்றுலா தளத்தின் திட்டம் 1994 இல் அங்கீகரிக்கப்பட்டது. சூன் 1996இல் அகழ்வாராய்ச்சி தொடங்குகியது. அகழ்வாராய்ச்சியின் போது இந்தோ-கிரேக்க மொழியின் அழகான வீடுகள், நாணயங்கள், நகைகள் மற்றும் பிற வீட்டுப் பொருட்கள் மற்றும் குசானாவின் வீடுகள் கிடித்தன. மேலும், காபூல் சாகி மற்றும் இசுலாமிய காலங்களின் கட்டிடங்கள் காணப்பட்டன. அகழ்வாராய்ச்சி செய்யப்பட்டதில் வீடுகள், கட்டிடங்கள் மற்றும் பிறவற்றில் பண்டைய காலத்தின் மக்கள் எப்படி வாழ்ந்துள்ளார்கள் என்ற வியக்கத்தக்க பொறியியலை காட்டியது. அழகான அறைகள் மற்றும் அரங்குகள், தூண்களின் வரிசைகள், படிகள், தளங்களின் நிலைகள் மற்றும் அடுப்புகள் போன்றவையும் இருந்தன. அவர்கள் வாழ்ந்த இடங்களில் அழகிய நுழைவாயில்கள் மற்றும் திட்டமிடப்பட்ட வீதிகள் இருந்தன. அந்த் அருங்காட்சியகத்தை நிறுவுவதற்காக 33 கனல் நிலம் 2002 இல் கையகப்படுத்தப்பட்டது.  
இந்த அருங்காட்சியகத்தை தொல்பொருள் ஆராய்ச்சியாளர் மறைந்த முனைவர் அகமது அசன் தானியும், பின்னர் மாகாண கலாச்சார செயலாளர் அர்சத் சாமி கான் ஆகியோர் திறந்து வைத்தனர்.  
சிந்து நதியின் வலது கரையில் அமைந்துள்ள சுவாபி மாவட்டத்தின் மிகப் பழமையான நகரம் அந்த் ஆகும். இது மிகவும் பணக்கார வரலாற்றைக் கொண்டுள்ளது. காபூல் சாகி காலத்தின் முஸ்லிம் காலத்தை கடந்த பின்னர் காந்தாரா நாகரிகம் போன்ற பல்வேறு மக்களுடன் வெவ்வேறு காலங்களில் கடந்து செல்கிறது. கிமு 327 இல் பேரரசர் அலெக்சாந்தர் இந்திய சமவெளிகளில் நுழைவதற்கு முன் இந்த கிராமத்தில் ஒரு இரவு கழித்தார். மற்றொரு பிரபல சீன புத்த துறவி சுவான்சாங் கி.பி 644 இல் இந்த பகுதி வழியாக சென்றுள்ளர். பெசாவர் மற்றும் சர்சதாவுக்குப் பிறகு, இது காபூல் சாகி கால வம்சத்தின் மூன்றாவது தலைநகராகும்.  
அந்த் குறித்து தனது ஆய்வறிக்கை செய்தவரான முனைவர் அப்துர் ஏ. ஆர். ரகுமான் (பெசாவர் பல்கலைக்கழகத்தின் தொல்பொருளியல் துறை முன்னாள் தலைவர் ), காபூலில் இருந்து பஞ்சாப் மற்றும் சுவத் வரை பரவிய மாநிலத்தின் சர்சதா (அப்பொழுது புஷ்கலாவதி) மற்றும் பெசாவர் (முந்தைய புருஷபுரம்) ஆகியவற்றுக்குப் பிறகு அந்த் மூன்றாவது தலைநகராக இருந்துள்ளது என்கிறார்.
# நகர அருங்காட்சியகம், கோர்கத்ரி

**நகர அருங்காட்சியகம்** *(City Museum)* என்பது பாக்கித்தான் கோர்கத்ரி, பெசாவர், கைபர் பக்துன்வா மாகாணம் ஆகியவற்றின் தொல்பொருள் தளத்தில் கிடைத்தப் பொருட்களைக் கொண்டு நிறுவப்பட்ட ஒன்றாகும். இதை கைபர் பக்துன்க்வாவின் முதல்வரான அக்ரம் கான் துரானி 2006 மார்ச் 23 அன்று திறந்து வைத்தார். இதில் தொல்லியல், இனவியல் மற்றும் தொல்பொருட்கள் என்ற மூன்று காட்சியகங்கள் உள்ளன. பெசாவரின் தொல்பொருள் மற்றும் இனவியல் விவரங்கள் பற்றிய விரிவான தகவல்களை வழங்கும் பிரிட்டிசு காலத்தின் தொல்பொருட்களின் கண்காட்சிக்கு பிந்தையது மிகச் சமீபத்திய கூடுதலாகும்.
# நகர அருங்காட்சியகம், கோர்கத்ரி

## வரலாறு

பெசாவரில் கோர்கத்ரி மிக உயர்ந்த இடமாகும். இது பழைய பெசாவரின் சுவர் நகரத்தின் மையத்தில் அமைந்துள்ளது. வரலாற்று காலங்களில் பெரும் சான்றுகளைக் கொண்ட தளம் இந்தோ கிரேக்கர்களிடமிருந்து அல்லது அதற்கு முந்தைய காலத்திலிருந்தே தொடங்கியது. கோர்கத்ரி வளாகத்தின் தற்போதைய அமைப்பு கி.பி 1640 இல் முகலாய பேரரசர்களான ஷாஜகானின் மகள் ஜஹானாரா பேகம் என்பவரால் நிறுவப்பட்டது.
# நகர அருங்காட்சியகம், கோர்கத்ரி

## அகழ்வாராய்ச்சி

1994 முதல் 1995 வரை இங்கு அகழ்வாராய்ச்சி நடந்தது. அன்றிலிருந்து அடுத்தடுத்த ஆண்டுகளில் தொடர்ச்சியான பணிகள் மேற்கொள்ளப்பட்டன. மத்திய ஆசியா மற்றும் ஆப்கானித்தான் மற்றும் பிற பகுதிகளிலிருந்து பெசாவருக்கு வந்த வணிகர்களுக்கு இந்த வளாகம் கேரவன்செராய் எனப்படும் தங்கும் விடுதியாக இருந்துள்ளது. இது இரண்டு நினைவுச்சின்ன நுழைவாயில்கள், ஜாமியா மஸ்ஜித் மற்றும் ஹமாம் மற்றும் நான்கு பக்கங்களில் சிறிய அறைகள் ஆகியவற்றைக் கொண்டிருந்தது. இப்பகுதி இப்போது நவீன கட்டிடங்களால் ஆக்கிரமிக்கப்பட்டுள்ளது. ஒரு இந்துக் கோவிலில் நுழைவாயில்கள் மற்றும் சில சிறிய கலங்கள் மட்டுமே உள்ளன. இந்த அருங்காட்சியகத்தின் தொல்பொருள் காட்சிக்கூடம் பெசாவர் பள்ளத்தாக்கின் தொடர்ச்சியான சுயவிவரத்தை கோர்கத்ரி தளத்திலிருந்து மீட்கப்பட்ட அகழ்வாராய்ச்சி பொருட்களின் வடிவத்தில் பிரதிபலிக்கிறது. கைபர் பக்துன்க்வாவின் தொல்பொருள் இயக்குநரகம் மற்றும் அருங்காட்சியகங்கள் தலைமையிலான அகழ்வாராய்ச்சி மூலம் இது கண்டுபிடிக்கப்பட்டது. இரண்டாவது காட்சிக்கூடம் பெசாவரின் இனவியல் கலாச்சாரத்தைக் கொண்டுள்ளது. அங்கு வீட்டுப் பொருட்கள், பாரம்பரிய ஆடைகள், ஆயுதங்கள், ஆபரணங்கள், இசைக்கருவிகள், கலைகள் மற்றும் கைவினைப் பொருட்கள் காட்சிக்கு வைக்கப்பட்டுள்ளன.
# பெசாவர் அருங்காட்சியகம்

**பெசாவர் அருங்காட்சியகம்** *(Peshawar Museum)* என்பது பாக்கித்தானின் கைபர் பக்துன்க்வா மாகாணத்தின் தலைநகரான பெசாவரில் அமைந்துள்ள ஒரு அருங்காட்சியகமாகும் . இது பண்டைய காந்தாரப் பேரரசின் பௌத்த கலைப்படைப்புகளின் தொகுப்பால் குறிப்பிடத்தக்கது.
# பெசாவர் அருங்காட்சியகம்

## பின்னணி

இது 1907 ஆம் ஆண்டில் விக்டோரியா மகாராணியின் நினைவாக "விக்டோரியா அரங்கம்" என்று நிறுவப்பட்டது. இரண்டு மாடி கட்டிடம் பிரிட்டிசு, இந்து, பௌத்தம் மற்றும் முகலாய பாணிகளைக் கொண்ட ஒத்திசைவான கட்டடக்கலை பாணியில் கட்டப்பட்டது.  
இதில் ஆரம்பத்தில் ஒரே ஒரு காட்சி மண்டபம் மட்டுமே இருந்தது. ஆனால் மேலும் இரண்டு 1969-70ல் சேர்க்கப்பட்டன. 2004-05 ஆம் ஆண்டில், இரண்டு காட்சியகங்களுடன் ஒரு புதிய தொகுதி, அருங்காட்சியகத்தின் சேமிப்பிற்கான இரண்டு அரங்குகள், மாகாண தொல்பொருள் இயக்குநரகத்திற்கான அலுவலகங்கள், ஒரு பாதுகாப்பு ஆய்வகம் மற்றும் ஒரு சிற்றுண்டிச்சாலை ஆகியவற்றைக் கொண்டு அருங்காட்சியகம் மேலும் விரிவுபடுத்தப்பட்டது. வரலாற்று கண்காட்சி மண்டபமும் அப்போது புதுப்பிக்கப்பட்டது.
# பெசாவர் அருங்காட்சியகம்

## சேகரிப்பு

தற்போதைய சேகரிப்பில் காந்தாரம், கிரேக்க- பௌத்தம், குசானம், பார்த்தியம் மற்றும் இந்தோ-சித்தியன் வாழ்க்கையை அடிப்படையாகக் கொண்ட கிட்டத்தட்ட 14,000 பொருட்கள் உள்ளன. கலை, சிற்பங்கள், நாணயங்கள், கையெழுத்துப் பிரதிகள், சிலைகள், பண்டைய புத்தகங்கள், குர்ஆனின் ஆரம்ப பதிப்புகள், ஆயுதங்கள், ஆடைகள், நகைகள், கலாசா உருவங்கள், கல்வெட்டுகள், முகலாயரின் ஓவியங்கள் மற்றும் பிற்கால காலங்கள், வீட்டுப் பொருட்கள் மற்றும் மட்பாண்டங்கள், அத்துடன் உள்ளூர் மற்றும் பாரசீக கைவினைப்பொருட்கள் ஆகியன.
# பெசாவர் அருங்காட்சியகம்

## சேகரிப்பு

### காந்தாரா மற்றும் கிரேக்க-பௌத்தக் கலை

புத்தரைப் போன்ற ஒரு புத்தர். ]]
இது பௌத்த காலத்தின் காந்தாரக் கலையின் மிகப்பெரிய மற்றும் மிக விரிவான தொகுப்புகளில் ஒன்றாகும். இது உலகின் பௌத்த பொருட்களின் மிகப்பெரிய தொகுப்புகளில் ஒன்றாக கருதப்படுகிறது. இந்த அருங்காட்சியகத்தில் கௌதம புத்தரின் மிகப்பெரிய தொகுப்பும் உள்ளது. புத்த கல் சிற்பங்கள், டெரகோட்டா சிலைகள் மற்றும் பிற பௌத்த பொருள்கள். பிரதான மண்டபத்தில் காந்தாரக் கலையின் காட்சியில் புத்தரின் வாழ்க்கைக் கதைகள், அற்புதங்கள், சின்னங்களின் வழிபாடு, நினைவுச்சின்னக் கலசங்கள் மற்றும் தனிப்பட்ட புத்தர் சிற்பங்கள் ஆகியவை அடங்கும். அந்தக் காலத்தின் இனவியல் பொருட்களும் அருங்காட்சியகத்தில் காட்சிக்கு வைக்கப்பட்டுள்ளன.
# பெசாவர் அருங்காட்சியகம்

## சேகரிப்பு

### நாணயவியல்

இங்கு 8,625 நாணயங்கள் உள்ளன. அவற்றில் 4,510 இஸ்லாமியத்திற்கு முந்தையவை. அருங்காட்சியகத்தின் நாணயவியல் சேகரிப்பின் முக்கிய ஆர்வம் என்னவென்றால், நாணயங்கள் ஷா-ஜி-கி-தேரி, ஷரி பஹ்லோல், தக்த்-இ-பாஹி மற்றும் ஜமால் காரி போன்ற தொல்பொருள் தளங்களிலிருந்து மீட்கப்பட்டன . கிரேக்க பாக்திரியா பேரரசு, இந்தோ-கிரேக்கம், இந்தோ-சித்தியன், இந்தோ-பார்த்தியன் மற்றும் குசான் நாணயங்களின் தொகுப்புகளும் வெளியிடப்பட்டுள்ளன.
# பெசாவர் அருங்காட்சியகம்

## சேகரிப்பு

### முகலாய மற்றும் பாரசீக இசுலாமியக் கலை

இந்த காட்சிக்கூடத்தில் மசூதிகளின் மர முகப்புகள், பண்டைய அரபு மற்றும் பாரசீக கல்வெட்டுகள், சிறந்த முல்தானி ஓடுகள் மற்றும் மட்பாண்டங்கள் மற்றும் சையத் அகமது சாகித் பரைல்வி மற்றும் ஏராளமான பண்டையத் தலைவர்களின் ஆடைகள் மற்றும் ஆயுதங்கள் காட்சிப்படுத்தப்பட்டுள்ளன. சில சிறந்த படைப்புகள் வெண்கலம் மற்றும் வெள்ளியில் முகலாய இஸ்லாமிய உலோகக் கலைப்பொருட்கள், கையெழுத்து மாதிரிகள் மற்றும் சுருள்கள் 1224 என்ற எண்ணிக்கையில் உள்ளன.
# பெசாவர் அருங்காட்சியகம்

## சேகரிப்பு

### நடுக்காலம் மற்றும் தற்போதைய பிரிட்டிசு காலம்

இதில் முக்கியமாக கைபர் பக்துன்க்வா மாகாணத்தின் முக்கிய பழங்குடியினரின் கலாச்சாரத்தையும் வாழ்க்கையையும் காண்பிக்கும் பொருட்களும், கலாசா பள்ளத்தாக்கின் கலாச்சார பொருட்களும் காட்சிக்கு வைக்கப்பட்டுள்ளன. கண்காட்சிகளில் வாள், குத்துச்சண்டை, ஈட்டிகள், நீண்ட வில், மீண்டும் வரும் வில், அம்புகள், கேடயங்கள், துப்பாக்கிகள், ரிவால்வர்கள், கைத்துப்பாக்கிகள் மற்றும் துப்பாக்கி குண்டு பெட்டிகளும் அடங்கும்
# அடிமைகளுக்கான விவிலியம்

அடிமை மக்கள் படிப்பதற்காக, விடுதலைப் பயணம் அத்தியாயம் நீக்கப்பட்ட விவிலியம், இலண்டன், 1807]]  
உள்ள மேற்கிந்தியத் தீவுகள்]]  
**அடிமைகளுக்கான விவிலியம்** (**slave bible** ) கரிபியக் கடலில் பிரித்தானியப் பேரரசின் கீழ் இருந்த மேற்கிந்திய தீவுகளில், கிறித்தவ சமயத்திற்கு மாற்றப்பட்ட ஆப்பிரிக்க கருப்பின அடிமை மக்கள் ஆங்கில மொழியில் விவிலியம் கற்பதற்தாக, 1807-ஆம் ஆண்டில் அச்சடித்து வெளியிடப்பட்டது. இது குறிப்பாக அடிமைகள் கல்வி கற்பதற்காக உருவாக்கப்பட்டது. அடிமை மக்களுக்காக உருவாக்கப்பட்ட இந்த விவிலியம் பதிப்பில் பழைய ஏற்பாட்டில் உள்ள விடுதலைப் பயணம் எனும் நூல் முழுமையாக நீக்கப்பட்டுள்ளது.  
இந்த விவிலியத்தின் முழுத் தலைப்பு:**பிரித்தானிய மேற்கு இந்தியா தீவுகளில் நீக்ரோ அடிமைகளின் பயன்பாட்டிற்காக, புனித விவிலியத்தின் தேர்ந்தெடுக்கப்பட்ட பகுதிகள்** என்பதாகும்.
# அடிமைகளுக்கான விவிலியம்

## அடிமைகளுக்கான விவிலியத்தின் நோக்கம்

மேற்கிந்தியத் தீவுகளின் ஆப்பிரிக்க கருப்பின அடிமை மக்கள் கிறித்தவ சமயக் கல்வி பயில்வதற்கும், அடிமை மக்களிடையே விடுதலை வேட்கை ஏற்படாத வகையிலும், அடிமை முறை ஏற்கப்பட்ட ஒன்று என ஏற்கும் வகையிலும் 1807-இல் ஆங்கில மொழியில் விவிலியத்தின் பெரும் பகுதிகளை நீக்கி அச்சடித்து அடிமைகளுக்கு வழங்கப்பட்டது. எடுத்துக்காட்டாக, எகிப்தில் வலுக்கட்டாயமாக அடைக்கப்பட்டிருந்த இஸ்ரேலிய யூத மக்களை மோசே அடிமைத்தளையிலிருந்து மீட்பதை விளக்கும் விடுதலைப் பயணம் எனும் அத்தியாயம் முழுமையாக நீக்கப்பட்டுள்ளது.
# தேசிய மக்கள் சக்தி

**தேசிய மக்கள் சக்தி** (*National People's Power*, **தேமச** (*NPP*) என்பது இலங்கையின் ஓர் இடதுசாரி அரசியல் கூட்டணி ஆகும். இது 2019 ஆம் ஆண்டில் மக்கள் விடுதலை முன்னணி தலைவர் அனுர குமார திசாநாயக்கவால் தொடங்கப்பட்டது.  
இக்கூட்டணியில் 28 அரசியல் கட்சிகளும் ஏனைய அமைப்புகளும் உள்ளன. திசைகாட்டி சின்னத்தில் இக்கூட்டணி தேர்தல்களில் போட்டியிடுகிறது. அனுர குமார திசாநாயக்க இதன் தலைவராகவும், விஜித ஹேரத் செயலாளராகவும் உள்ளனர்.
# தேசிய மக்கள் சக்தி

## தேர்தல் வரலாறு

### அரசுத்தலைவர்

| வாக்குகள் | % | வாக்குகள் | % |
| --- | --- | --- | --- |
# தேசிய மக்கள் சக்தி

## தேர்தல் வரலாறு

### நாடாளுமன்றம்

**இலங்கை நாடாளுமன்றம்**  
| இல. | % | இல. | % |
| --- | --- | --- | --- |
# தேசிய மக்கள் சக்தி

## தேர்தல் வரலாறு

### உள்ளூராட்சி மன்றங்கள்

| No. | % | No. |
| --- | --- | --- |
# ஈராக்சசோலோன்

**ஈராக்சசோலோன்** (Dioxazolone) என்பது கரிம வேதியியலில் C<sub>2</sub>NO<sub>2</sub> என்ற வளையத்துடன் ஒரு வளைய கார்பனேட்டு இணைக்கப்பட்டுள்ள சேர்மத்தைக் குறிக்கும். டையாக்சசோலோன் என்றும் அழைக்கப்படும் இது வழக்கத்திற்கு மாறான ஒரு பல்லினவளையச் சேர்மமாக கருதப்படுகிறது. ஐதராக்சமிக் அமிலங்களின் பாசுகினேற்ற வினையினால் இவை தோன்றுகின்றன.
:RC(O)NHOH + COCl<sub>2</sub> → RC=NO<sub>2</sub>CO + 2 HCl
ஈராக்சசோலோன்கள் பெரும்பாலும் வெடிபொருள்களாக இருந்தபோதிலும் ஐசோசயனேட்டுகள் தயாரிப்புக்கான முன்னோடி சேர்மங்களாக கவனத்தை ஈர்க்கின்றன :
:RC=NO<sub>2</sub>CO → RC=N=O + CO<sub>2</sub>
அமைடுகள் தயாரிப்பிலும் வினையாக்கிகளாக ஈராக்சசோலோன்கள் கவனத்தை ஈர்க்கின்றன.
# ஶ்ரீ சின்மயி

**சின்மயி குமார் கோஷ்** (27 ஆகஸ்ட் 1931 - 11 அக்டோபர் 2007) என அழைக்கப்படும் *ஶ்ரீ சின்மயி* ஓர் இந்திய ஆன்மீகத் தலைவராவார். 1964 ஆம் ஆண்டு நியூயார்க் சென்ற பின்னர் அங்கு தியானம் கற்பிக்க ஆரம்பித்தார். நியூயார்க்கின் குயின்ஸ் பகுதியில் தனது முதல் தியான மையத்தினை நிறுவினார். அறுபது நாடுகளில் 7,000 மாணவர்களுக்கு தியானம் கற்பித்தார். இவர் ஒரு சிறந்த எழுத்தாளர், கலைஞர், கவிஞர் மற்றும் இசைக்கலைஞர், உள் அமைதி என்ற கருப்பொருளில் கச்சேரிகள் மற்றும் தியானங்கள் போன்ற பொது நிகழ்வுகளையும் நடத்தினார். ஶ்ரீ சின்மயி பிரார்த்தனை மற்றும் தியானத்தின் மூலம் கடவுளை அடைய ஆன்மீக பாதையை பரிந்துரைத்தார். தூர ஓட்டம், நீச்சல், பளு தூக்குதல் உள்ளிட்ட தடகள விளையாட்டுகளில் ஆர்வமுடையவராய் இருந்தார். எனவே மராத்தான் மற்றும் பிற பந்தயங்களை ஏற்பாடு செய்தார், மேலும் சுறுசுறுப்பான ஓட்டப்பந்தய வீரராக இருந்தார். பின்னர் முழங்கால் காயம் காரணமாக பளுதூக்குபவராக மாறினார். ஶ்ரீ சின்மயி தனது 11 வயதில் தனது தீவிரமான தியான பயிற்சியைத் தொடங்கினார். 1944 ஆம் ஆண்டில், 12 வயதான ஶ்ரீ சின்மயி தனது சகோதர சகோதரிகளுடன் பாண்டிச்சேரியில் உள்ள ஸ்ரீ அரவிந்தோ ஆசிரமத்தில் சேர்ந்தார். 'தெய்வீக உணர்வு நிறைந்தவர்' என்று பொருள்படும் ஶ்ரீ சின்மயி என்ற பெயர் அங்கு சூட்டப்பட்டது.  
ஆசிரமத்தில் அவர் தியானம், வங்காள மற்றும் ஆங்கில இலக்கியங்களைப் படித்தார். தடகள விளையாட்டுகளில் ஈடுபட்டார் மற்றும் ஆசிரமத்தின் குடிசைத் தொழில்களில் பணிபுரிதல் உள்ளிட்ட ஆன்மீக பயிற்சியில் அடுத்த 20 ஆண்டுகளைக் கழித்தார். சுமார் எட்டு ஆண்டுகள், அவர் ஆசிரமத்தின் பொதுச் செயலாளர் நோலினி காந்தா குப்தாவின் தனிப்பட்ட செயலாளராக இருந்தார். இவரது எழுத்துக்களை வங்காளத்திலிருந்து ஆங்கிலத்தில் மொழிபெயர்த்தார்.
# ஶ்ரீ சின்மயி

## அமெரிக்கப் பயணம்

1964 ஆம் ஆண்டில், மேற்கு நாடுகளில் ஆன்மீகத் தேடுதலுடையவர்களுக்கு சேவை செய்வதற்காக அவர் அமெரிக்கா சென்றார். ஸ்ரீ அரவிந்தோ ஆசிரமத்துடன் இணைந்த அமெரிக்க ஆதரவாளர்களான சாம் ஸ்பேனியர் மற்றும் எரிக் ஹியூஸ் ஆகியோரின் உதவியுடன் அவர் நியூயார்க் நகரத்திற்கு குடிபெயர்ந்தார். முறையான கல்வி இல்லாத போதிலும், இந்திய துணைத் தூதரகத்தில் இளநிலை உதவியாளராக பணிபுரிந்தார். நகரில் இந்து மதம் குறித்த சொற்பொழிவாற்ற அழைக்கப்பட்டார். அவர் பல்கலைக்கழகங்களிலும் பின்னர் ஐக்கிய நாடுகளிலும் சொற்பொழிவாற்றத் தொடங்கினார்
1960 களின் பிற்பகுதியிலும் 1970 களின் முற்பகுதியிலும், ஶ்ரீ சின்மயி ஆன்மீக தலைப்புகளில் அமெரிக்காவைச் சுற்றியுள்ள பல்கலைக்கழகங்களில் விரிவுரைகள் மற்றும் சொற்பொழிவுகள் வழங்கினார். 1974 ஆம் ஆண்டில் 50 பல்கலைக்கழகங்களில் 50 மாநிலங்களில் விரிவுரைகளை வழங்கினார், மேலும் இந்த சொற்பொழிவுகள் (50 Freedom-Boats to One Golden Shore) (1974) ஆறு பகுதி புத்தகத் தொடராக வெளியிடப்பட்டன. 1970 கள் மற்றும் 1980 களில் அவர் ஐரோப்பா, ஆசியா மற்றும் ஆஸ்திரேலியாவைச் சுற்றி பல்கலைக்கழகங்களில் விரிவுரை செய்தார். இவை *தி ஹார்ட் ஆஃப் தி ஈஸ்டர்ன் ஹார்ட் மற்றும் வெஸ்டர்ன் மைண்ட்* (The Oneness of the Eastern Heart and the Western Mind) எனும் தொகுப்பாக வெளியிடப்பட்டது. ஶ்ரீ சின்மயி வேதங்கள் குறித்த புத்தகங்கள், கட்டுரைகள், ஆன்மீக கவிதைகள், நாடகங்கள் மற்றும் வர்ணனைகளையும் எழுதியுள்ளார்.  
1966 ஆம் ஆண்டில் ஶ்ரீ சின்மயி சான் ஜுவானில் (San Juan) புவேர்ட்டோ ரிக்கோவில் (Puerto Rico) ஒரு மையத்தைத் திறந்தார். 1970 களின் பிற்பகுதி வரை ஶ்ரீ சின்மயி மையங்கள் நியூயார்க், புளோரிடா மற்றும் மேற்கிந்திய தீவுகளில் இருந்தன. அடுத்த சில வருடங்களில் அமெரிக்கா, ஐரோப்பா, ஆஸ்ட்ராலேசியா, தென்னாப்பிரிக்கா மற்றும் தென் அமெரிக்காவில் உள்ள பல நகரங்களில் ஸ்ரீ சின்மாயி மையங்கள் திறக்கப்பட்டு நிறுவப்பட்டன. "இந்தியாவில் மிக உயர்ந்த அளவிலான *நனவிகல்ப சமாதி*யை அடைந்த சில புனித மனிதர்களில் ஒருவராக மதிக்கப்படுகிறார்" என்று 1973 ஆம் ஆண்டில் *டைம்ஸ்* இதழ் குறிப்பிட்டது.
# ஶ்ரீ சின்மயி

## இசை

1970 களில் சின்மாய் புல்லாங்குழல் மற்றும் எஸ்ராஜில் இசைக்கத் தொடங்கினார். 1984 ஆம் ஆண்டில் அவர் உலகம் முழுவதும் இலவசமாக இசை நிகழ்ச்சிகள் வழங்கத் தொடங்கினார். அதுபோன்று மாண்ட்ரீல் நகரில் நடந்த மிகப்பெரிய இசை நிகழ்ச்சியில் 19,000 பேர் கலந்து கொண்டனர். 1970 களில் அமெரிக்காவில் இருந்தபோது இசைக்கலைஞர்களான கார்லோஸ் சாண்டனா, ஜான் மெக்லாலின், நாரதா மைக்கேல் வால்டன், ராபர்ட்டா பிளாக், கிளாரன்ஸ் கிளெமன்ஸ் மற்றும் போரிஸ் கிரெபென்ஷிகோவ் போன்றவர்கள் ஶ்ரீ சின்மயியைப் பின்தொடர்ந்தார். சின்மோய் இசைக்கலைஞர்களுக்கு ஒரு ஒழுக்கமான ஆன்மீக பாதையை வழங்கினார், அது போதைப்பொருள் மற்றும் ஆல்கஹால் பயன்படுத்துவதை தடைசெய்தது மற்றும் தெய்வீகத்திற்கு நன்றி செலுத்துவதற்கான வெளிப்பாடுகளாக இசை மற்றும் கவிதைகள் படைப்பதை ஊக்குவித்தது. சந்தனாவும் மெக்லாலினும் சின்மயியுடன் பல ஆண்டுகள் தங்கியிருந்தனர். 1973 ஆம் ஆண்டில் சின்மயின் போதனைகளை அடிப்படையாகக் கொண்ட ஒரு ஆல்பத்தை *காதல் பக்தி சரண்டர்* என்ற தலைப்பில் வெளியிட்டனர். மெக்லாலின் 1970 முதல் 1975 வரை சின்மயியைப் பின்பற்றினார். 1971 ஆம் ஆண்டில் ஓர் *மஹாவிஷ்ணு* எனும் இசைக்குழுவை உருவாக்கினார். அப்பெயரை அவருக்கு ஶ்ரீ சின்மயி அவருக்கு பரிந்துரைத்தார் . மெக்லாலின் சாந்தனாவை ஶ்ரீ சின்மயிக்கு அறிமுகப்படுத்தினார். சந்தனாவும் அவரது மனைவி டெபோராவும் 1972 முதல் 1981 வரை ஶ்ரீ சின்மயியைப் பின்பற்றுபவர்களாக இருந்தனர்.
# ஶ்ரீ சின்மயி

## தியானம்

ஶ்ரீ சின்மயி தியானத்திற்கான பல நுட்பங்களைக் கற்றுக் கொடுத்தார். அவை மனதை அமைதிப்படுத்துவதற்கும், மனதின் எண்ணங்களைத் தூய்மைப்படுத்துவதற்கும் ஆன்மீக இதயத்தை தியானிப்பதற்கும் உதவின. பத்து அல்லது பதினைந்து நிமிடங்கள் உங்கள் மனதை அமைதியாகவும் அமைதியாகவும் வைத்திருப்பதன் மூலம், ஒரு புதிய அனுபவம் உங்களுக்குள் விடியத் தொடங்கும் என்றும், மனதை அமைதிப்படுத்தும் இந்த நடைமுறை எல்லா ஆன்மீக முன்னேற்றத்திற்கும் மூலமாகும் என்றும் கூறினார். தினசரி நடவடிக்கைகளைத் தொடங்குவதற்கு முன், அதிகாலையின் அமைதியான சூழ்நிலையில் தியானத்தைச் செய்யப் பரிந்துரைத்தார். அதிகாலை மூன்று மணி முதல் நான்கு மணி வரையிலாக பிரம்ம மூர்த்தத்தில் தியானம் செய்வது மேற்கத்திய நாடுகளின் வாழ்க்கை முறைக்குப் பொருந்தாது என்றும் எனவே காலை ஏழு மணிக்கு முன்னர் தியானம் செய்வது நல்லது என்றார். ஆன்மீக எழுத்துக்களைப் படிப்பது அல்லது ஆத்மார்த்தமான பாடல்களைப் பாடுவது ஆகியவை தியானத்திற்குத் தயாராவதற்கு அல்லது தியானத்தை பயிற்சி செய்தபின் தியான மனநிலையில் இருக்க பயனுள்ளதாக இருக்கும் என்றும் அவர் கூறினார். மேலும் ஓடுவதன் நன்மைகளாக உடலை ஆரோக்கியமாக வைத்திருப்பது மற்றும் மனதைத் துடைப்பது எனக் கூறினார். ஓடுவது தியானத்தின் ஒரு வடிவம் என்றார்.
# கலாசா பள்ளத்தாக்குகள்

**கலாசா பள்ளத்தாக்குகள்** *(Kalasha Valleys)* என்பது வடக்கு பாக்கித்தானில் உள்ள சித்ரால் மாவட்டத்தில் உள்ள பள்ளத்தாக்குகள் ஆகும். இது இந்து குஷ் மலைத்தொடரால் சூழப்பட்டுள்ளன. இங்கு வசிக்கும் கலாசு மக்கள், அவர்களின் ஒரு தனித்துவமான கலாச்சாரம், மொழி மற்றும் பண்டைய இந்து மதத்தின் ஒரு வடிவத்தைப் பின்பற்றுகிறார்கள். மேலும்,இது பாக்கித்தானியர்களுக்கும் சர்வதேச சுற்றுலாப் பயணிகளுக்கும் ஈர்ப்பை ஏற்படுத்துகின்றன. இங்கு மூன்று முக்கிய பள்ளத்தாக்குகள் உள்ளன. மிகப் பெரிய மற்றும் அதிக மக்கள் தொகை கொண்ட பள்ளத்தாக்கு பம்புரேட் (முமுரெட்) ஆகும். இது குனார் பள்ளத்தாக்கில் உள்ள ஆயூனில் இருந்து ஒரு சாலையை அடைகிறது. இராம்பூர் என்பது பம்புரேட்டிற்கு வடக்கே ஒரு பக்க பள்ளத்தாக்குகளாகும். மூன்றாவது பள்ளத்தாக்கு, பிரியு (பிரீர்), பம்புரேட்டுக்கு தெற்கே குனார் பள்ளத்தாக்கின் ஒரு பக்க பள்ளத்தாக்கு ஆகும்.
# கலாசா பள்ளத்தாக்குகள்

## கலாசு மக்கள்

கலாசு மக்கள் பாக்கித்தானின் மிகச்சிறிய மத மற்றும் இன சிறுபான்மையினராவர். அவர்களின் பழக்கவழக்கங்களும் மரபுகளும் இசுலாமிய மற்றும் பாக்கித்தான் கலாச்சாரத்திற்கு முரணானவை. கலாசு மதம் பலதெய்வ நம்பிக்கை கொண்டது. இந்த மக்கள் தங்கள் கடவுள்களுக்காக தியாகங்களை செய்கிறார்கள். அவர்களின் கலாச்சாரம் அவர்களின் மதத்துடன் ஒன்றோடொன்று இணைக்கப்பட்டுள்ளது. மேலும், பல திருவிழாக்கள் மற்றும் கொண்டாட்டங்களை அடிப்படையாகக் கொண்டது. மக்கள் பொதுவாக உள்ளூர் முஸ்லிம்களுடன் திருமணமாகவோ அல்லது இணைந்த பகுதிகளாகவோ இல்லை. ஆனால் அவர்கள் அவர்களுக்கு விரோதமாக இல்லை. மக்கள் ஒரு திட்டமிடப்பட்ட பழங்குடியினராக பாக்கித்தான் மாநிலத்தின் சட்ட மற்றும் அரசியலமைப்பு பாதுகாப்பில் உள்ளனர்.
# குனார் பள்ளத்தாக்கு

**குனார் பள்ளத்தாக்கு** *(Kunar Valley)* என்பது ஆப்கானித்தான் மற்றும் பாக்கித்தானில் உள்ள ஒரு பள்ளத்தாக்கு ஆகும். ஆப்கானித்தானில் பள்ளத்தாக்கின் நீளம் கிட்டத்தட்ட இருபுறமும் செங்குத்தான மற்றும் கரடுமுரடான மலைகள் கொண்டது. பள்ளத்தாக்கின் மையத்திலுள்ள குனார் நதி தெற்கே பாய்ந்து காபூல் நதியுடன் இணைகிறது. வாழ்வாதார வேளாண்மை மற்றும் ஆடு வளர்ப்பு ஆகியவை பள்ளத்தாக்கு தளத்திலும் குறைந்த உயரத்திலும் விவசாய உற்பத்தியின் அளவாகும். சில பக்க பள்ளத்தாக்குகளில் மட்டுப்படுத்தப்பட்ட மற்றும் சிறிய வனப்பகுதிகள் உள்ளன. ஆனால் பள்ளத்தாக்கின் 95% க்கும் அதிகமான காடுகள் அழிக்கப்பட்டுள்ளன. அதிக உயரத்தில் வரையறுக்கப்பட்ட பகுதிகளில் நீடித்த புல்வெளி, மலை புல்வெளிகள் உள்ளன. குனார் பள்ளத்தாக்கு வறண்ட, பாறை நிறைந்த, செங்குத்தான நிலப்பரப்பாக இருந்தாலும், வேகமாக நகரும் சேற்று நதியை அதன் முதன்மை புவியியல் அம்சமாகக் கொண்டுள்ளது.
# ஜே. சி. மாதுசுவாமி

**ஜே. சி. மாதுசுவாமி**(* J. C. Madhu Swamy*) ஒர் இந்திய அரசியல்வாதி மற்றும் தற்போதைய கர்நாடகா மாநில சட்டத்துறை மற்றும் நீர்ப்பாசன துறை அமைச்சர் ஆவார். பாரதிய ஜனதா கட்சியின் முத்த தலைவர்களின் ஒருவராக உள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா மாநில சட்டமன்றத் தேர்தலில் சிக்கனயகனஹல்லி சட்டமன்றத் தொகுதியிலிருந்து  கர்நாடகா சட்டமன்ற உறுப்பினராக 2018 ஆம் ஆண்டு தேர்ந்தெடுக்கப்பட்டுள்ளார்.
# தேசசுவி சூர்யா

**தேஜஸ்வி சூர்யா** (*Tejasvi Surya*, பிறப்பு: 16 நவம்பர் 1990) இந்திய அரசியல்வாதியும், பெங்களூரு தெற்கு மக்களவைத் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினரும், ஆர். எஸ். எஸ் அமைப்பில் உறுப்பினரும்,
கர்நாடக உயர்நீதிமன்றத்தில் வழக்கறிஞரும் ஆவார். பாரதிய ஜனதா கட்சியின் கர்நாடக மாநில இளைஞரணி செயலாளராக இருந்தார் பிறகு பாரதிய ஜனதா கட்சியின் இளைஞரணி தேசிய தலைவராக உள்ளார். இவர் தனது ஒன்பதாம் வயதில் வரைந்த ஓவியங்களை விற்று இராணுவத்தின் கார்கில் நிதிக்கு நன்கொடையாக வழங்கினார். இவர் தீவிர இந்துத்துவ ஆதரவாளராக அறியப்படுகிறார். இவர் பிராமணர் சமூகத்தை சேர்த்தவர். பசவனகுடி பாஜக சட்டமன்ற உறுப்பினர் ரவி சுப்பிரமணியா இவரின் நெருங்கிய உறவினர் ஆவார்
# தேசசுவி சூர்யா

## சர்ச்சைகள்

### பெண்களிற்கெதிரான கருத்துக்கள் மற்றும் வழக்குகள்

இந்திய கட்சியான இந்திய தேசிய காங்கிரஸ், சூர்யா தன்னை துஷ்பிரயோகம் செய்ததாக குற்றம் சாட்டிய ஒரு பெண் வெளியிட்ட ட்வீட்களின் ஸ்கிரீன் ஷாட்களைப் பகிர்ந்தனர். இதைத் தொடர்ந்து, அவரது மக்களவைத் வேட்புமனு அறிவித்ததைத் தொடர்ந்து, சூர்யா 49 ஊடகங்கள் மற்றும் சமூக ஊடக தளங்களுக்கு எதிராக ஒரு தற்காலிக தடை உத்தரவைப் பெற்றார், அவருக்கு எதிராக எந்தவொரு "அவதூறு அறிக்கைகளையும்" வெளியிடுவதைத் தடுத்தார். ஏப்ரல் 2019 இல், சூர்யா மேலும் பெண்களுக்கான இடஒதுக்கீட்டை எதிர்த்ததாக அவர் ட்வீட் செய்ததோடு, பெண்ணை துஷ்பிரயோகம் செய்ததாக கர்நாடக மாநில பெண்கள் ஆணையத்தால் வரவழைக்கப்பட்டார் (மகிளா காங்கிரஸ் அவர் மீது புகார் அளித்த பின்னர்). கேள்விக்குரிய பெண்ணின் வேண்டுகோளின் பேரில் ஆணைக்குழு பின்னர் வழக்கை கைவிட்டது, அவரும் சூர்யாவும் "நல்ல நண்பர்கள்" என்றும் எழுதினார். பின்னர் அவர் ட்வீட்டை நீக்கிவிட்டார் பிறகு மன்னிப்பு கேட்காமல் பெண்களின் ஒதுக்கப்பட்ட பிரதிநிதித்துவத்தை விமர்சித்த டுவிட்டர் கீச்சு பதிவை நீக்கினார்.
# தேசசுவி சூர்யா

## சர்ச்சைகள்

### முஸ்லிம்களைப் பற்றிய வன்ம பிரச்சாரங்கள்

ஜெயநகரில் தேர்தல் தோல்வி முஸ்லிம்களால் ஏற்பட்டது என்றும் எதிர்க்கட்சி காங்கிரஸ் ஒரு முஸ்லீம் கட்சி அறிக்கைகள் என்றும் குறிப்பிட்டதன் மூலம் முஸ்லிம்களின் பிறமயமாக்கல் முயற்சிகள் அரசியலமைப்பில் கூறப்பட்டுள்ள பன்மைத்துவத்திற்கு எதிராக சென்றதற்காக முன்னாள் பொதுத்துறை வக்கீல் பி.டி. வெங்கடேஷால் கண்டனம் செய்யப்பட்டன, வழக்கறிஞர் லியோ சல்தான்ஹா அரசியலமைப்பு சத்தியத்தை மீறியதற்காக எம்.பி.யை இடைநீக்கம் செய்ய ஜனாதிபதி ராம் நாத் கோவிந்த் மற்றும் துணைத் தலைவர் வெங்கையா நாயுடுவிற்கு அழைப்பு விடுத்தார்.  
இந்தியக் குடியுரிமை திருத்த CAA சட்டத்தை பொறுத்தவரை, அண்டை முஸ்லீம் பெரும்பான்மை நாடுகளின் மதத் துன்புறுத்தலுக்காகவும், முஸ்லிம்களை மட்டும் ஒதுக்கி வைப்பதாகவும் இந்த சட்டம் இந்தியாவிலும் உலகளவில் முஸ்லிம்களாலும், மனித உரிமை சார்பு பிரிவினராலும் மதப்பாகுபாட்டிற்கெதிராக தொடர்ச்சியான போராட்டங்களைத் தூண்டியது. இந்த கட்டத்தில், டிசம்பர் 2019 அன்று, CAA சட்டத்தை 'பஞ்சர்வால்லா' மக்கள் மட்டுமே எதிர்க்கிறார்கள் என்ற அவரது அறிக்கை பலரால் கண்டிக்கப்பட்டது, ஏனெனில் இது பெங்களூரில் உள்ள பஞ்சர் ஓட்டும் ஏழை உழைக்கும் முஸ்லீம் மக்களைக் குறிக்கும் வசைச்சொல்லாகும்.  
"95% அரபு பெண்களுக்கு கடந்த சில நூறு ஆண்டுகளாக ஒருபோதும் உயரின்பத்தோடு புணர்ச்சி ஏற்படவில்லை! ஒவ்வொரு தாயும் குழந்தைகளை பாலியல் செயலாக உருவாக்கியது, அன்பு அல்ல" என்று அரேபிய பெண்களின் பாலியல் வாழ்க்கையைப் பற்றி சூர்யாவின் 2015 ட்வீட் சஞ்சய் ஜா-வால் விமர்சிக்கப்பட்டது மற்றும் அரபு அரசு குடும்பத்தினர், அரபு நாடுகளில் உள்ள வழக்கறிஞர்கள் மற்றும் கல்வியாளர்கள் உட்பட ஏப்ரல் 2020-இல் அரபு நாடுகளின் முக்கிய குடிமக்கள். பொய் செய்திகளை ஆய்வு செய்யும் ஊடகமான 'ஆல்ட் நியூஸ்' இணை நிறுவனர் முகமது ஜுபைர் மேற்கோள் காட்டினார் [69], கருத்துக்களுக்கு உடன்பாட்டில் வெளியிடப்பட்ட சூர்யாவின் ட்வீட் மற்றும் கருத்துக்களுக்கு மன்னிப்பு கேட்கத் சூர்யா தவறியதையும், சமூக ஊடகங்களால் கண்டிக்கப்பட்டது.  
ஏப்ரல் 2020 அன்று, அரசாங்கத்தின் வேண்டுகோளின் பேரில், ஒரே ஒரு குறிப்பிட்ட மதத்திற்கு (அதாவது முஸ்லிம்களின் இஸ்லாம்) மட்டும்தான் வன்முறை மற்றும் பயங்கரவாத செயல்கள் நிகழ்கின்றன என்று கூறும் அவரது ட்வீட்டை டுவிட்டர் சட்டப்பூர்வமாக அகற்றியது.  
அக்டோபர் 2020 அன்று, ஜெர்மனியில் ஹம்பர்க் நகரில் இந்திய தூதரகம் நடத்தும் தொடக்க மாநாட்டில் தேஜஸ்வி சூர்யா பங்கேற்க வேண்டும் என்று அழைப்பு விடுத்ததை திரும்பப் பெற வேண்டும் என்று ஐரோப்பாவில் வசிக்கும் இந்திய புலம்பெயர் அமைப்புகள் எதிர்ப்பு தெரிவித்தனர். ஜெர்மனியில் வகுப்புவாத சித்தாந்தங்கள் மீது வலதுசாரிகளை மேலும் தீவிரமயப்படுத்தும் ஒரு தளத்தைக்கொடுக்கும் வகையில் இத்தகைய வகுப்புவாதம் பரப்பும் நபரைக் கொண்டிருப்பது அவர்களின் கவலையாக இருந்தது, அது பன்முகத்தன்மை மற்றும் சம வாய்ப்புக்களை அடிப்படையாகக் கொண்ட ஐரோப்பிய க்கோட்பாடுகள் ஆகியவற்றை அச்சுறுத்தக்கூடும் என்று தெரிவித்தனர் .
# கலாசு மக்கள்

ஆப்கானித்தானின் அருகிலுள்ள நூரிஸ்தானின் (வரலாற்று ரீதியாக காபிரிஸ்தான் என அழைக்கப்படுகிறாது) அண்டை நாடான நூரிஸ்தானிய மக்கள் ஒரு காலத்தில் அதே கலாச்சாரத்தைக் கொண்டிருந்தனர். மேலும் சில வேறுபாடுகளுடன் இருந்தாலும் கலாசா மக்களால் பின்பற்றப்பட்ட அதே நம்பிக்கையைப் பின்பற்றினர். வரலாற்று ரீதியாக பதிவுசெய்யப்பட்ட இசுலாமிய படையெடுப்புகள் 11 ஆம் நூற்றாண்டில் கசானவித்துகளால் இருந்தன. அதே சமயம் 1339 ஆம் ஆண்டில் தைமூரின் படையெடுப்பின் போது அவை முதன்முதலில் சான்றளிக்கப்பட்டன. நூரிஸ்தான் 1895-96ல் வலுக்கட்டாயமாக இசுலாமிற்கு மாற்றப்பட்டது. இருப்பினும் சில சான்றுகள் மக்கள் தங்கள் பழக்கவழக்கங்களை தொடர்ந்து கடைப்பிடித்தனர் எனத் தெரிகிறது. சித்ராலின் கலாசா தங்களது தனித்தனி கலாச்சார மரபுகளை பராமரித்து வருகின்றனர்.
# கலாசு மக்கள்

## கலாச்சாரம்

கலாசு மக்களின் கலாச்சாரம் தனித்துவமானது. வடமேற்கு பாக்கித்தானில் இவர்களைச் சுற்றியுள்ள பல சமகால இசுலாமிய இனக்குழுக்களிடமிருந்து பல வழிகளில் வேறுபடுகிறது. இவர்கள் பல கடவுட் கொள்கை மற்றும் இயற்கை இவர்களின் அன்றாட வாழ்க்கையில் மிகவும் குறிப்பிடத்தக்க மற்றும் ஆன்மீக பாத்திரத்தை வகிக்கிறது. இவர்களின் மத பாரம்பரியத்தின் ஒரு பகுதியாக, தியாகங்கள் செய்யப்படுகின்றன. அவர்களின் மூன்று பள்ளத்தாக்குகளின் ஏராளமான வளங்களுக்கு நன்றி செலுத்துவதற்காக திருவிழாக்கள் நடத்தப்படுகின்றன. பாக்கித்தானின் கைபர்-பக்துன்க்வாவில் அமைந்துள்ள கலாசா மக்கள் பம்புரேட், ரம்பூர் , மற்றும் பிரீர் என்ற மூன்று தனிமைப்படுத்தப்பட்ட மலை பள்ளத்தாக்குகளில் வாழ்கின்றனர். இதில் பிரீர் பள்ளத்தாக் மிகவும் பாரம்பரியமானது.  
கலாசா புராணங்களும் நாட்டுப்புறங்களும் பண்டைய கிரேக்கத்துடன் ஒப்பிடப்பட்டுள்ளன. ஆனால் அவை இந்திய துணைக் கண்டத்தின் பிற பகுதிகளில் உள்ள இந்து மரபுகளுடன் மிகவும் நெருக்கமாக உள்ளன. கலாசு அந்த பிராந்தியத்தில் உள்ள மற்றவர்களுடன் ஒப்பிடும்போது இவர்களின் தனித்துவமான கலாச்சாரத்தின் காரணமாக மானுடவியலாளர்களைக் கவர்ந்துள்ளனர்.
# கலாசு மக்கள்

## கலாச்சாரம்

### மொழி

கலாசா-முன் என்றும் அழைக்கப்படும் கலாசா மொழி, இந்திய-ஆரிய மொழிகளின் தார்டிக் குழுவில் உறுப்பினராக உள்ளது. கோவார் மொழி இதன் நெருங்கிய அண்டை மொழியாகும். கலாசா முன்னர் தெற்கு சித்ராலில் ஒரு பெரிய பகுதியில் பேசப்பட்டுள்ளது. ஆனால் இப்போது அது பெரும்பாலும் மேற்கு பக்க பள்ளத்தாக்குகளுடன் கோவருக்கு நிலத்தை இழந்துவிட்டது.
# கலாசு மக்கள்

## கலாச்சாரம்

### மதமாற்றம்

கலாசாவின் இன பண்புகளை வரையறுப்பது குறித்து சில சர்ச்சைகள் உள்ளன. 20-ஆம் நூற்றாண்டுக்கு முன்னர் ஏராளமானவர்கள் இருந்தனர் என்றாலும், முஸ்லிம் அல்லாத சிறுபான்மையினர் கடந்த நூற்றாண்டில் அதன் எண்ணிக்கை குறைந்து வருவதைக் கண்டிருக்கிறார்கள். கலாசாவின் தலைவரான சைபுல்லா ஜான், “எந்த கலாசும் இசுலாமிற்கு மாறினால், அவர்கள் இனி நம்மிடையே வாழ முடியாது. நாங்கள் எங்கள் அடையாளத்தை வலுவாக வைத்திருக்கிறோம் " என்கிறார். சுமார் மூவாயிரம் பேர் இசுலாத்திற்கு மாறியுள்ளனர் அல்லது மதம் மாறியவர்களின் சந்ததியினராக இருக்கின்றனர். ஆனாலும் அவர்கள் இன்னும் கலாசா கிராமங்களின் அருகிலேயே வசித்து வருகிறார்கள். மேலும் அவர்களின் மொழியையும் அவர்களின் பண்டைய கலாச்சாரத்தின் பல அம்சங்களையும் பராமரிக்கின்றனர். இப்போது, இசுலாமிற்கு மாறியவர்கள், மொத்த கலாசா பேசும் மக்கள்தொகையில் பாதிக்கும் மேற்பட்டவர்களாக உள்ளனர்.
# கலாசு மக்கள்

## பெண்களின் நிலை

கலாசா பெண்கள் வழக்கமாக நீண்ட கருப்பு ஆடைகளை அணிந்துகொள்கிறார்கள். பெரும்பாலும் சோகி ஓட்டினால் பூ வேலைப்பாடு செய்யப்பட்டிருக்கும். இந்த காரணத்திற்காக, அவர்கள் சித்ராலில் "கருப்பு காபிர்கள்" என்று அழைக்கப்படுகின்றனர். ஆண்கள் பாக்கித்தானிய சல்வார் கமீஸை ஏற்றுக்கொண்டனர். அதே நேரத்தில் குழந்தைகள் நான்கு வயதிற்குப் பிறகு வயது வந்தோருக்கான சிறிய ஆடைகளை அணிந்துகொள்கிறார்கள்.  
சுற்றியுள்ள பாக்கித்தானிய கலாச்சாரத்திற்கு மாறாக, கலாசா பொதுவாக ஆண்களையும் பெண்களையும் தனித்தனியாகப் பார்ப்பதில்லை அல்லது பாலினங்களுக்கிடையேயான தொடர்பைக் கண்டு கோபப்படுவதில்லை. இருப்பினும், மாதவிடாயில் இருக்கும் பெண்களும், கருவுற்ற பெண்களும் ள் தங்கள் "தூய்மையை" மீண்டும் பெறும் வரை, கிராம மாதவிடாய் கட்டிடமான "பசலேனி"யில் வாழ அனுப்பப்படுகிறார்கள். அவர்கள் பசலேனியில் குழந்தைகளை பெற்றெடுக்க வேண்டும். பிரசவத்திற்குப் பிறகு ஒரு பெண்ணுக்கு "தூய்மையை" மீட்டெடுக்கும் ஒரு சடங்கு உள்ளது. இது ஒரு பெண் தன் கணவனிடம் திரும்புவதற்கு முன்பு செய்யப்பட வேண்டும். கணவர் இந்த சடங்கில் தீவிரமாக பங்கேற்கிறார்.  
பெண்கள் நான்கு அல்லது ஐந்து வயதிலிருந்து ஆரம்பித்து பதினான்கு அல்லது பதினைந்து வயதிற்குள் திருமணம் செய்து வைக்கப்படுகிறார்கள். ஒரு பெண் கணவனை மாற்ற விரும்பினால், அவரின் தற்போதைய கணவர் தனக்கு எவ்வளவு பணம் கொடுத்தார் என்பது குறித்து தனது வருங்கால கணவருக்கு ஒரு கடிதம் எழுதுவார். ஏனென்றால், புதிய கணவர் அவளை விரும்பினால் அந்தப் பணத்தை இரட்டிப்பாக செலுத்த வேண்டும். உதாரணமாக, தற்போதைய கணவர் அவருக்காக ஒரு பசுவைக் கொடுத்தால், புதிய கணவர் அசல் கணவருக்கு இரண்டு பசுக்களை கொடுக்க வேண்டும்.  
ஆணும் பெண்ணும் இரகசியமாக ஓடிப்போவதின் மூலமும் திருமணம் அடிக்கடி நிகழ்கிறது. ஏற்கனவே வேறொரு ஆணுடன் திருமணம் செய்துகொண்ட பெண்களையும் உள்ளடக்கியது. உண்மையில், மனைவி-ஓடிப்போதல் முக்கிய விழாக்களுடன் சேர்ந்து "சிறந்த பழக்கவழக்கங்களில்" ஒன்றாக கருதப்படுகிறது. புதிய கணவர் முன்னாள் கணவருக்கு செலுத்திய இரட்டை மணமகள் விலையை, மத்தியஸ்தர்களால் சமாதானம் பேச்சுவார்த்தை நடத்தப்படும் வரை, மனைவி-ஓடிப்போதல் சில அரிய சந்தர்ப்பங்களில் குலங்களுக்கிடையில் ஒரு சிறு மோதலுக்கு வழிவகுக்கும்.  
பகாரி மக்களின் வரலாற்று மத நடைமுறைகள் கலாசு மக்களைப் போலவே இருக்கின்றன. அதில் அவர்கள் "இறைச்சி சாப்பிட்டார்கள், மது அருந்தினார்கள், கூடுதலாக, பகாரி மக்கள் கலாசாவை ஒத்த ஒரு பிரிவு அமைப்பை உருவாக்கும் பரம்பரை விதிகளும் இருந்தன".
# கலாசு மக்கள்

## பெண்களின் நிலை

### பண்டிகைகள்

கலாசாவில், மே மாதத்தின் நடுவில் "சிலம் ஜோசி", இலையுதிர்காலத்தில் "உச்சாவ்" மற்றும் மழைக்காலத்தில் "கௌமாசு" ஆகிய மூன்று முக்கிய திருவிழாக்கள் கொண்டாடப்படுகிறது. ஆயர்களின் கடவுளான சோரிசனுக்கு குளிர்காலத்தில் மந்தைகளை பாதுகாப்பதற்காக குளிர்கால விழாவில் நன்றி செலுத்துகின்றனர். அதே நேரத்தில் கோசிடாய் புல் திருவிழா வரை அவ்வாறு செய்யப்படுகிறது. வசந்த காலத்தில் ஜோசி திருவிழாவில் நன்றி கூறுகின்ற்னர். இது ஒவ்வொரு ஆண்டும் மே மாத இறுதியில் கொண்டாடப்படுகிறது. ஜோசியின் முதல் நாள் "பால் நாள்", இதில் கலாசா பண்டிகைக்கு பத்து நாட்களுக்கு முன்னர் சேமிக்கப்பட்ட பால் பிரசாதமாக வழங்கப்படுகிறது.
# கலாசு மக்கள்

## மதம்

கலாசா மக்கள் இசுலாத்தை பின்பற்றுபவர்களுக்கும், பாரம்பரியமான கலாசு மதத்தை கடைப்பிடிப்பவர்களுக்கும் இடையில் சமமாக பிரிக்கப்பட்டுள்ளனர். சில வரலாற்றாளர்கள் இவர்களை பலகடவுள்களை வணங்குபவர்களாக முத்திரை குத்துகிறார்கள், ஆனால் மற்றவர்கள் " பண்டைய இந்து மதத்தின் ஒரு வடிவம்" என்கின்றனர்.  
சமசுகிருத மொழியியலாளர் மைக்கேல் விட்செலின் கூற்றுப்படி, பாரம்பரிய கலாசு மதம் "புராணங்கள், சடங்கு, சமூகம் மற்றும் இரிக்கு வேதத்தின் பல அம்சங்களை எதிரொலிக்கிறது" எனத் தெரிகிறது. கலாசா கலாச்சாரம் மற்றும் நம்பிக்கை அமைப்பு அவர்களைச் சுற்றியுள்ள பல்வேறு இனத்தவர்களிடமிருந்து வேறுபடுகின்றன. ஆனால் வடகிழக்கு ஆப்கானித்தானில் அண்டை நாடான நூரிஸ்தானியர்கள் இசுலாத்திற்கு கட்டாயமாக மாற்றப்படுவதற்கு முன்பு அவர்கள் கடைப்பிடித்ததைப் போலவே இருக்கின்றன. எம். விட்செல் இவர்க்ளால் பின்பற்றப்பட்ட பண்டைய இந்து மதத்தின் வடிவத்தில் வேதத்திற்கு முந்தைய மற்றும் வேத தாக்கங்களை விவரிக்கிறார்.
# கலாசு மக்கள்

## இடம், காலநிலை மற்றும் புவியியல்

பாக்கித்தானின் கைபர்-பக்துன்க்வாவில் அமைந்துள்ள கலாசா மக்கள் பம்புரேட், ரம்பூர் , மற்றும் பிரீர் என்ற மூன்று தனிமைப்படுத்தப்பட்ட மலை பள்ளத்தாக்குகளில் வாழ்கின்றனர்: இந்த பள்ளத்தாக்குகள் குனார் நதியை நோக்கி செல்கின்றன. சில சித்ராலுக்கு 20 கிலோமீட்டர் தொலைவில் முடிகிறது.
# காந்தாரி மக்கள்

**காந்தாரிகள்** *(Gandharis)* என்பவர்கள் இருக்கு வேதம் மற்றும் பிற நூல்களிலிருந்து சான்றளிக்கப்பட்ட ஒரு பழங்குடியினர் ஆவர்.
ஜிம்மரின் கூற்றுப்படி, இவர்கள் வேத காலங்களில் குபா நதியில் வாழ்ந்தனர். பிற்காலத்தில், இவர்கள் பாரசீக பேரரசின் ஒரு பகுதியை உருவாக்கினர். இவர்கள் இருக்கு வேதத்தில் காந்தாரி என்றும், பின்னர் அதர்வண வேதத்தில் எல்லைப் பழங்குடியினரான பால்கிகாக்கள் (பாக்திரியர்கள) என்றும் குறிப்பிடப்படுகிறார்கள். விதேக நாட்டின் மன்னர் ஜனகனின் சமகாலத்தவராக இருந்த காந்தார நாட்டின் ஐத்தரேய பிராமணரான நாகனஜித்தை இவர்களில் ஒருவராக குறிப்பிடுகிறார்கள். சந்தோக்ய உபநிடதங்களிலும், கல்ப சூத்திரங்களிலும் காந்தாரிகள் குறிப்பிடப்பட்டுள்ளனர்.  
புராண மற்றும் பௌத்த மரபுகளின் உத்தரபாத (வடக்கு) பிரிவில் காந்தாரர்கள் சேர்க்கப்பட்டுள்ளனர். ஏழு நதிகளின் நிலத்திலிருந்து மந்தத்தர் என்பவரால் துரூகு மன்னர் விரட்டப்பட்டதாகவும், அவர்களின் அடுத்த மன்னர் காந்தார நாட்டின் ஒரு வடமேற்கு பிராந்தியத்தில் குடியேறினார் என்றும் அது காந்தார தேசம் என்று அறியப்பட்டது என்றும் புராணங்கள் பதிவு செய்கின்றன . பிற்கால துரூகு மன்னர் பிரசெட்டாசின் மகன்கள் வடக்கு ஆப்கானித்தானின் அருகிலுள்ள பகுதியில் வசித்து வந்தனர். இதைப்பற்றி பாகவத புராணம் ( 9.23.15-16); விஷ்ணு புராணம் (4.17.5); வாயு புராணம் (99.11–12); பிரம்மாண்ட புராணம் (3.74.11–12), மச்ச புராணம் (48.9) போன்ற புராணங்களில் பதிவு செய்யப்பட்டுள்ளது.  
மகாபாரதப் போரில் பாண்டவர்களுக்கு எதிராக கௌரவர்களின் வலுவான கூட்டாளிகளாக காந்தாரர்களும் அவர்களுடைய அரசன் சகுனி முக்கியமாக விளங்குகிறார்கள். காந்தாரர்கள் ஒரு ஆத்திரமடைந்த மக்களாகவும், போர் கலையில் நன்கு பயிற்சி பெற்றவர்களாகவும் இருந்துள்ளனர். புராண மரபுகளின்படி, யயாதியின் வழித்தோன்றலான அருத்தாவின் மகன் காந்தாரத்தை நிறுவினார். இந்த நாட்டின் இளவரசர்கள் இருக்கு வேத காலத்தின் புகழ்பெற்ற மன்னராக இருந்த துரூகுவின் வரிசையில் இருந்து வந்தவர்கள் என்று கூறப்படுகிறது. சிந்து ஆறு காந்தார நிலங்களில் பாய்ந்தது. வாயு புராணத்தின் (II.36.107) கருத்துப்படி, காளுகத்தின் முடிவில் காந்தாரர்கள் பிரமிதி என்கிற காளியால் அழிக்கப்பட்டனர்.
# திர் அருங்காட்சியகம்

**திர் அருங்காட்சியகம்** *(Dir Museum)* சாக்தாரா அருங்காட்சியகம் என்றும் அழைக்கப்படும் இது பாக்கித்தானின் வடமேற்கு எல்லைப்புற மாகாணமான கைபர் பக்துன்வாவில் அமைந்துள்ளது. இந்த அருங்காட்சியகம் காந்தாரக் கலையின் சிறந்த மற்றும் தனித்துவமான தொகுப்பை வழங்குகிறது.
# திர் அருங்காட்சியகம்

## அகழ்வாராய்ச்சி

இந்தப்பகுதியில் 1966-1969 காலப்பகுதியில் பெசாவர் பல்கலைக்கழகத்தின் தொல்பொருள் துறையின் கீழ் பல்வேறு இடங்களில் அகழ்வாராய்ச்சி தொடங்கப்பட்டது. இதில் பல சேகரிப்புகள் கிடைத்தது. இந்த அருங்கட்சியகம் அப்போதைய மாநில அரசால் கட்டப்பட்டது, கட்டுமானத்தை கேப்டன் ரகாதுலா கான் ஜரால் (அப்போதைய திர் பகுதியின் அரசியல் முகவர்) முன்மொழிந்தார். கட்டுமானத்திற்காக 0.25 மில்லியன் தொகையை ஒதுக்கப்பட்டது. பின்னர் மாகாண அரசாங்கம் அருங்காட்சியகத்தில் எல்லைச் சுவர், குடியிருப்பு, விருந்தினர் மாளிகை, சேமிப்பு மற்றும் பிற வசதிகளை நிர்மாணிப்பதற்காக மேலும் 0.49 மில்லியன் நிதியை ஒதுக்கியது.
# திர் அருங்காட்சியகம்

## வரலாறு

இந்த அருங்காட்சியகம் திர் வரலாற்றை அடிப்படையாகக் கொண்டது. இது வரலாற்று ரீதியாகவும் கலாச்சார ரீதியாகவும் மிக முக்கியமானது. இதன் வரலாறு கிமு 2ஆம் ஆயிரமாண்டுக்குச் செல்கிறது. கிமு 6 முதல் 18 ஆம் நூற்றாண்டு வரையிலான தைமர்கரா மற்றும் பிற இடங்களில் ஆரியர்களின் ஏராளமான அடக்கங்களை அகழ்வாராய்ச்சியின் மூலம் வரலாற்றின் சான்றுகள் பெறப்பட்டன. பின்னர் அகாமனிசியப் பேரரசைப் பற்றிய வரலாறு கிடைத்தது. கிமு 327 இல் பேரரசர் அலெக்சாந்தரின் படையெடுப்பால் அக்கமனிசியர்கள் வெளியேற்றப்பட்டனர். மேலும் உள்ளூர் மக்களை வென்றெடுப்பதில் பெரும் சிக்கலையும் அவர் எதிர்கொண்டார். அதன் பிறகு கிரேக்கர்கள் காந்தார நாகரிகத்தைப் பின்பற்றி ஒரு பெரிய புகழைப் பெற்றனர். மேலும் பௌத்த ஸ்தூபங்கள் மற்றும் மடங்களின் நினைவுச்சின்ன எச்சங்களை விட்டுச் சென்றதன் மூலம் அங்கு மிக முக்கியமான காலகட்டத்தைக் கொண்டுள்ளனர். அவற்றில் சில அருங்காட்சியகத்தில் உள்ளன.
# திர் அருங்காட்சியகம்

## திர் வரலாறு

காந்தாரக் கலையின் மையமாக திர் பகுதிக்கு ஒரு முக்கிய இடம் உண்டு. யாத்ரீகர்கள் மற்றும் வரலாற்றாசிரியர்களால் காந்தாரம் " மணம் மற்றும் அழகின் நிலம் " என்று வரையறுக்கப்பட்டுள்ளது. ஏனெனில் இந்த பகுதியில் மேற்கில் சிந்து ஆறு மற்றும் வடக்கே காபூல் நதி போன்ற மிக முக்கியமான இடங்கள் உள்ளன. இதில் பெசாவர், சுவத் , திர் மற்றும் பசௌர், மற்றும் பஞ்சாபில் கிழக்கில் தட்சசீலப் பள்ளத்தாக்கு, மற்றும் பாக்கித்தான், மேற்கு நோக்கி ஆப்கானித்தானின் அடா மற்றும் பாமியான் வரை நீண்டுள்ளது. எனவே காந்தார நாகரிகத்தின் எச்சங்களால் திர் பகுதி நிரம்பியுள்ளது.
# கடவுளின் சொந்த நாடு

" **கடவுளின் சொந்த நாடு** " *(God's Own Country)* என்பது கடவுளால் விரும்பப்பட்டதாகக் கூறப்படும் ஒரு பகுதி, பிரதேசம் அல்லது இடம் என்று பொருள்படும் ஒரு சொற்றொடராகும்.
# கடவுளின் சொந்த நாடு

## சொல்லின் பயன்பாடுகள்

### கேரளா

1980களில் தேசிய விளம்பர நிறுவனமான முத்ரா தகவல் தொடர்பு நிறுவனத்தின் இயக்குநர் வால்டர் மெண்டெசு என்பவரால் "கடவுளின் சொந்த நாடு" என்ற பட்டம் கேரளாவுக்கு வழங்கப்பட்டது. கேரளாவை சுற்றுலாத் தலமாக விளம்பரம் செய்வதற்காக இந்த நிறுவனத்தைக் கேரள சுற்றுலா மேம்பாட்டுக் கழகம் நியமித்தது. அவர்கள் இந்தச் சொற்றொடரை உருவாக்கினர்.  
17 ஆம் நூற்றாண்டின் மலையாளப் படைப்பான கேரளோல்பத்தியின் படி, கேரளாவின் நிலங்கள் கோடரியைக் கொண்ட போர்வீரரும் முனிவருமான பரசுராமரால் கடலில் இருந்து மீட்கப்பட்டன. இது விஷ்ணுவின் ஆறாவது அவதாரமாகும். (எனவே, கேரளத்தை பரசுராம சேத்திரம் என்றும் அழைக்கிறார்கள்; 'பரசுராமரின் நிலம்'). .  
கடல் கொந்தளித்த போது இவர் அதனை அடக்கிக் கொங்கணக் கடற்கரைப் பகுதிகளைக் காத்தார் என்பதும் தொன்ம நம்பிக்கை. புராணத்தின் படி, இந்தப் புதிய நிலப்பரப்பு கோகர்ணத்திலிருந்து கன்னியாகுமரி வரை நீட்டிக்கப்பட்டிருந்தது. கடலில் இருந்து எழுந்த நிலம் உப்பால் நிரம்பி, வசிப்பிடத்திற்கு பொருத்தமற்றாக இருந்தது. எனவே பரசுராமர் பாம்புகளின் அரசியான வாசுகிக்கி அழைப்பு விடுத்தார். அவர் தனது நஞ்சை துப்பி மண்ணை வளமானதாகவும், நிலத்தை பசுமையானதாகவும் மாற்றினார். இதற்கு பிரதியாக வாசுகியும் பிற அனைத்து பாம்புகளும் இந்த நிலத்தின் பாதுகாவலர்களாக நியமிக்கப்பட்டனர்.  
கேரளாவுடன் தொடர்புடைய மற்றொரு முந்தைய புராணக் கதாபாத்திரம் ஒரு அசுரரும் ஒரு முன்மாதிரியான நியாயமான மன்னருமான மகாபலி, அவர் கேரளாவிலிருந்து பூமியை ஆட்சி செய்தவர். அவர் தேவர்களுக்கு எதிரான போரில் வெற்றி பெற்றார். அவர்களை நாடுகடத்தினார். தாவர்களின் வேண்டுகோளுக்கிணங்க தனது ஐந்தாவது அவதாரமான வாமன அவதாரத்தை எடுத்து, மகாபாலியை பாதாள உலகத்தில் தள்ளினார். பின்னர், மகாபலியின் பக்தியினால் விஷ்ணு, அடுத்த மன்வந்தரத்தில் இந்திரனாக இருக்க அவரை ஆசீர்வதித்தார். ஓணம் பண்டிகையின் போது வருடத்திற்கு ஒரு முறை மகாபலி கேரளா திரும்புவார் என்ற நம்பிக்கை உள்ளது. விஷ்ணு கடவுள் தனது நற்பண்புகளை மதிக்கும் அடையாளமாக மகாபலியின் இராச்சியத்தை காத்து வருகிறார் என்று கூறப்படுகிறது.  
18 புராணங்களில் பழமையான ஒன்றான மச்ச புராணம், கேரளாவின் மலைகளை விஷ்ணுவின் முதல் அவதாரமான மச்ச அவதாரத்தின் கதைக்கான அமைப்பாகவும், முதல் மனிதன் மற்றும் பிராந்தியத்தின் அரசனான %AE%A9%E0%AF%81" மனுவையும் பயன்படுத்துகிறது. இந்த புராணக் கணக்குகள் கேரளாவை "கடவுளின் சொந்த நாடு" அல்லது கடவுளால் விரும்பப்பட்ட நிலம் என்று சித்தரிக்கின்றன. கேரளாவை "கடவுளின் சொந்த நாடு" என்று வர்ணிப்பது கூடுதலாக திருப்படிதானம் என்று அழைக்கப்படும் நிகழ்வில் காணலாம். இதில் 1749-50ல், அப்போதைய திருவிதாங்கூரின் ஆட்சியாளரான மார்த்தாண்ட வர்மர், தனது இராச்சியத்தை பத்மநாபசாமிக்கு அர்ப்பணித்து 'பத்மநாபதாசர்' என்ற பெயருடன் ஆட்சி செய்ய ஆரம்பித்தார்.
# கடவுளின் சொந்த நாடு

## மத நல்லிணக்கம்

இந்தச் சொற்றொடர் கேரளாவிலுள்ள பல்வேறு மதங்களின் நம்பிக்கைளையும் குறிக்கிறது: இந்துக்கள், முஸ்லிம்கள், கிறிஸ்துவர், புத்த மதத்தினர், சமணர்கள், யூதர்கள், மற்றும் பார்சிகள் ( சரதுசன்கள் ) போன்ற மதங்களைச் சார்ந்தவர்கள் நூற்றுக் கணக்கான ஆண்டுகளாகப் சுமுகமாக ஒருங்கிணைந்து கோயில்களையும், கோபுரங்களையும், தேவாலயங்களையும்,ஜெப ஆலயங்களையும் கட்டிஎழுப்பியதை சான்றாகக் காணலாம்.
# கடவுளின் சொந்த நாடு

## மத நல்லிணக்கம்

### இங்கிலாந்து

இங்கிலாந்திலும் "கடவுளின் சொந்த நாடு" என்ற சொற்றொடர் பயன்படுத்தப்பட்டது. இயேசு தனது சிறுவயதில் தனது பெரிய மாமா, அரிமத்தியா யோசேப்புடன் இங்கிலாந்துக்குச் சென்றார் என்ற புராணக்கதையைக் குறிக்கிறது. இந்த நிகழ்வானது வில்லியம் பிளேக்கின் காவியக் கதையான *மில்டனுக்கு* இசை முன்னுரையை ஊக்கப்படுத்தியது. "புராதன காலத்திலேயே அந்த கால்களைச் செய்தீர்களா" என்ற எழுத்துக்களின் தொகுப்புக்கும் வழிவகுத்தது. இது "ஜெருசலேம்" என்ற பாடலாக அழைக்கப்படுகிறது. இது இங்கிலாந்தின் அதிகாரப்பூர்வமற்ற கீதமாக மாறியுள்ளது. பண்டைய காலங்களில் இயேசு இங்கிலாந்துக்கு வருகை புரிந்தாரா என்றும், புதிய ஜெருசலேம் அல்லது இங்கிலாந்தில் சொர்க்கத்தை உருவாக்கினாரா என்று கவிதை கேட்கிறது.  
*எட்வர்ட் டு போயிசி*ன் இந்த வார்த்தையின் மற்றொரு முதல் பயன்பாடு 1839 இல் *சர்ரே*யின் ஆங்கில மாவட்டத்தை விவரிக்கும் ஒரு கவிதையில் இருந்தது.  
1857 ஆம் ஆண்டில் *எலிசபெத் அர்கார்ட் ரோல்சு மிட்செல்* எழுதிய ஒரு கவிதையில், சொர்க்கம் என்ற சொற்றொடரைக் குறிக்க இந்த சொற்றொடர் அதன் நேரடி அர்த்தத்திலும் பயன்படுத்தப்பட்டது.
# கடவுளின் சொந்த நாடு

## மத நல்லிணக்கம்

### இங்கிலாந்து

#### யார்க்சயர்

இந்த சொற்றொடர் இங்கிலாந்தின் மிகப்பெரிய மாவட்டமான யார்க்சயரை விவரிக்க பயன்படுத்தப்படுகிறது. இது "கடவுளின் சொந்த கவுண்டி" உடன் மாறி மாறி பயன்படுத்தப்படுகிறது.
# கடவுளின் சொந்த நாடு

## மத நல்லிணக்கம்

### அமெரிக்க ஐக்கிய நாடுகள்

இந்த சொற்றொடர் பின்னர் பல அமெரிக்க பிராந்தியங்களை விவரிக்க அவ்வப்போது பயன்படுத்தப்பட்டது. மிச்சிகனின் மேல் தீபகற்பம் மிகவும் பிரபலமானது. இது தற்போது தெற்கு பாஸ்டனை விவரிக்க பயன்படுத்தப்படுகிறது. இது 1860 களில் டென்னிசியின் சில பகுதிகளை விவரிக்க கூட்டமைப்பு இராணுவத்தால் பயன்படுத்தப்பட்டது. இந்த சொற்றொடர் 1860 களில் கலிபோர்னியாவை விவரிக்கவும், மிசிசிப்பி சமவெளிகளின் நிலத்தை விவரிக்கவும் *கிளெமென்ட் லெயார்ட் வல்லண்டிகாம்* என்பவரால் பயன்படுத்தப்பட்டது. இவை எதுவும் ஒரு பிராந்தியத்தை விவரிக்க பரவலாகப் பயன்படுத்தப்படவில்லை. இருப்பினும் இது அமெரிக்காவை ஒட்டுமொத்தமாக விவரிக்க எப்போதாவது பயன்படுத்தப்படுகிறது.  
இரண்டாம் உலகப் போரின்போது, ஜெர்மன் நாசி பிரச்சார மந்திரி ஜோசப் கோயபல்ஸ் அமெரிக்காவை " *ஆஸ் கோட்டஸ் ஐஜெனெம் லேண்ட்* " (கடவுளின் சொந்த *நாட்டிலிருந்து) என்று கிண்டல்* செய்தார். ஒரு கட்டுரையில் 1942 ஆகத்து 9 அன்று "தாஸ் ரீச்* என்ற ஜெர்மன் செய்தித்தாளில் இது வெளிவந்தது. ஜெர்மனிக்கு மாறாக கலாச்சாரம், கல்வி மற்றும் வரலாறு இல்லாத ஒரு இளம் நிலம் என்று அமெரிக்காவை கோயபல்ஸ் கேலி செய்தார். 1943 ஆம் ஆண்டில், நாசிக்கள் *எர்வின் பெர்காஸ்* எழுதிய அமெரிக்க எதிர்ப்பு, யூத எதிர்ப்பு என்ற பிரச்சார புத்தகமான " *யுஎஸ்ஏ - நாக்ட் !: பில்டொகுமென்ட் ஆஸ் கோட்டஸ் ஐஜெனெம் லேண்ட்* " ("அமெரிக்கா நிர்வாணமாக!" கடவுளின் சொந்த நாட்டிலிருந்து புகைப்பட ஆவணங்கள் ") எனக் குறிப்டப்பட்டது. இது அமெரிக்காவை கேலிக்குரிய வகையில் இந்த சொற்றொடருடன் வகைப்படுத்தியது. பல நவீன ஜெர்மன் செய்தித்தாள்களான *டை வெல்ட்*, *டெர்* *டாகெஸ்பீகல்* மற்றும் *டை ஜீட்* ஆகியவை அமெரிக்க கலாச்சாரத்தையும் சமூகத்தையும் விமர்சிக்க " *கோட்ஸ் ஈஜென்ஸ் லேண்ட்'' " ("கடவுளின் சொந்த நாடு") என்ற சொற்றொடரைப் பயன்படுத்தின.
# கடவுளின் சொந்த நாடு

## மத நல்லிணக்கம்

### நியூசிலாந்து

தாமஸ் பிராக்கன் என்பவர் எழுதிய நியூசிலாந்தைப் பற்றிய ஒரு கவிதையின் தலைப்பாக நியூசிலாந்திற்குப் பயன்படுத்தப்பட்ட சொற்றொடரின் ஆரம்பகால பதிவு. இது 1890 ஆம் ஆண்டில் அவரது கவிதைகளின் புத்தகத்திலும், மீண்டும் 1893 இல் *லேஸ் அண்ட் லிரிக்ஸ்: கடவுளின் சொந்த நாடு மற்றும் பிற கவிதைகள்* என்ற புத்தகத்திலும் வெளியிடப்பட்டது *.* கடவுளின் சொந்த நாடு ஒரு சொற்றொடராக நியூசிலாந்தின் மிக நீண்ட காலம் பணியாற்றிய பிரதம மந்திரி ரிச்சர்ட் ஜான் செடனால் பெரும்பாலும் பயன்படுத்தப்பட்டு பிரபலப்படுத்தப்பட்டது. 1906 ஆம் ஆண்டு சூன் 10 ஆம் தேதி விக்டோரியாவின் பிரதம மந்திரி தாமஸ் பெண்டிற்கு சிட்னியில் இருந்து நியூசிலாந்திற்குத் திரும்புவதற்காக ஒரு தந்தி அனுப்பியபோது அவர் அதை மேற்கோள் காட்டினார். "கடவுளின் சொந்த நாட்டுக்குச் செல்வது" என்று அவர் எழுதினார். அவர் அதை ஒருபோதும் செல்ல முடியவில்லை, மறுநாள் *ஓஸ்வெஸ்ட்ரி கிரேன்ஜ்* என்ற கப்பலில் இறந்தார். 1876 ஆம் ஆண்டில் அவர் வெளியிட்ட *காட் டிஃபெண்ட் நியூசிலாந்தை* விட பிராக்கனின் *கடவுளின் சொந்த நாடு* சர்வதேச அளவில் நன்கு அறியப்பட்டதாகும். ஜான் ஜோசப் வூட்ஸ் இசையமைத்த பிந்தைய கவிதை 1940 ஆம் ஆண்டில் நாட்டின் தேசிய பாடலாக அறிவிக்கப்பட்டது. மேலும் 1977 ஆம் ஆண்டில் பிரித்தானிய தேசியகீதத்துடன் நியூசிலாந்தின் இரண்டாவது தேசிய கீதத்தையும் உருவாக்கியது.
# கடவுளின் சொந்த நாடு

## ஆத்திரேலியா

ஆஸ்திரேலியாவில், 1900 களின் முற்பகுதியில் நாட்டை விவரிக்க "கடவுளின் சொந்த நாடு" என்ற சொற்றொடர் பெரும்பாலும் பயன்படுத்தப்பட்டது. ஆனால் அது படிப்படியாக ஆதரவில் இருந்து விலகிவிட்டதாகத் தெரிகிறது. குயின்ஸ்லாந்து மற்றும் தெற்கு சிட்னியில் உள்ள சதர்லேண்ட் ஷைர் ஆகியவற்றை விவரிக்க "கடவுளின் நாடு" என்ற சொற்றொடர் பெரும்பாலும் பயன்படுத்தப்படுகிறது.
# கடவுளின் சொந்த நாடு

## ஆத்திரேலியா

### சிம்பாப்வே

"கடவுளின் சொந்த நாடு" என்ற சொற்றொடர் 1970 களில் ரோடீசியாவில் (முன்னர் தெற்கு ரோடீசியா, இப்போது சிம்பாப்வே ) பயன்படுத்தப்பட்டது. அந்த நேரத்தில் நடந்த "புஷ் போரை" மீறி பெரும்பாலான மக்கள் நிலத்தை அழகாக உணர்ந்தனர். ரோடீசியாவைப் பற்றி முன்னர் பயன்படுத்தப்பட்ட சொற்றொடரின் சான்றுகள் *ஜான் ஹாபிஸ் ஹாரிஸ்* என்பவர் எழுதிய *சார்ட்டர்ட் மில்லியன்கள்: ரோடீசியா மற்றும் பிரித்தானிய காமன்வெல்த் சேலஞ்ச்* என்ற நூலை, 1920 இல் *சுவர்த்மோர்* நிறுவனம் வெளியிட்டது (பக்கம் 27 ஐப் பார்க்கவும்). "காட்ஜோன்" என்ற சொற்றொடர் முற்றிலும் வேறுபட்டது மற்றும் இதை ரோடீசியாவில் பயன்படுத்தப்படவில்லை.
# புனித ஜார்ஜ் சிரோ மலபார் கத்தோலிக்க போரேன் தேவாலயம், அருவிந்தர

**அருவிந்தர தேவாலயம்** (*Aruvithura Church*) என்பது சீரோ மலபார் கத்தோலிக்க தேவாலயம் ஆகும். இது தென்னிந்தியாவின் கேரள மாநிலத்தில் எராட்டுப்பேட்டாவின் அருவிந்தராவில் அமைந்துள்ளது.  
இராபெலி (இப்போது அருவித்தர) தேவாலயத்தின் முதல் நீள்மாடக்கூடம் இந்து கோவில்களின் முறையில் கருங் கற்களால் ஆனது. மலபாரின் முக்கியமான மற்றும் பிரபலமான கிராமங்களில் கிறிஸ்தவ விசுவாசத்தைப் பரப்ப தென்னிந்தியாவுக்கு வந்தார் திருத்தூதர் புனித தாமஸ் என்று பாரம்பரியமாக நம்பப்படுகிறது. புனித தாமஸ் இரப்பேலியை பார்வையிட்டு முக்கிய குடும்பங்களை கிறிஸ்தவ சமயத்துக்கு மாற்றி மீனச்சிலாற்றின் கரையில் ஒரு சிலுவையை நாட்டினார் என்று நம்பப்படுகிறது. உள்ளூர் மரபுகளும் இந்த நம்பிக்கையை ஆதரிக்கின்றன. இது பாலாய் மறைமாவட்டத்தின் முதல் தேவாலயம், முதலாம் நூற்றாண்டில் கட்டப்பட்டது. புனித தாமஸ் அங்கே ஏழரை தேவாலயங்களை நிறுவினார். (ஈராபோலியில் ஒரு சிலுவையை நாட்டி ஈராபெலியில் தேவாலயத்தை அரை தேவாலயமாக மாற்றினார். ) தேவாலயம் 16 ஆம் நூற்றாண்டுக்கு முன்பு ஒன்று அல்லது இரண்டு முறை புனரமைக்கப்பட்டதாக தெரிவிக்கப்படுகிறது. பண்டைய தேவாலயங்கள் 16 ஆம் நூற்றாண்டு வரை இப்பகுதியில் உள்ள முக்கிய குடும்பங்களால் கட்டப்பட்டு பராமரிக்கப்பட்டு வந்தன. 16 ஆம் நூற்றாண்டின் தொடக்கத்தில் முக்கிய குடும்பங்களால் கல்லரக்கல் கதனார் தலைமையில் ஒரு புதிய தேவாலயம் கட்டப்பட்டது.  
தேவாலயம் முதன்முதலில் கன்னித் தாய்க்கு அர்ப்பணிக்கப்பட்டது. 14 ஆம் நூற்றாண்டில் நிலக்கல் தேவாலயம் அல்லது புனித தாமஸ் நிறுவிய சாயல் தேவாலயம் அழிக்கப்பட்டபோது, பல குடும்பங்கள் இராபெலிக்கு குடிபெயர்ந்தன. அப்போது அவர்கள் புனித ஜார்ஜ் சிலையை கொண்டு வந்தனர். சிலை வந்ததிலிருந்து, மக்கள் புனிதர் மீது அளவற்ற நம்பிக்கை வைத்திருக்கத் தொடங்கினர். மேலும் அவர் தம்மைப் பின்பற்றுபவர்களுக்கு உதவிகளை வழங்கி நன்மை பயக்கிறார் என மக்கள் நம்பினர். புனிதரின் பரிந்துரையின் மூலம் பெறப்பட்ட ஏராளமான உதவிகள் காரணமாக, 16 ஆம் நூற்றாண்டில், தேவாலயம் அவருக்கு அர்ப்பணிக்கப்பட்டது. மேலும் அவரது சிலை பிரதான பலிபீடத்தின் மேலே உள்ள மைய இடத்தில் வைக்கப்பட்டது. இதன் விளைவாக, செயின்ட் மேரி தேவாலயம் ஈராபெலி புனித ஜார்ஜ் தேவாலயம் ஈரபெலி என்று அழைக்கபட்டது.  
16 ஆம் நூற்றாண்டின் தேவாலயம் 1951 ஆம் ஆண்டில் இடிக்கபட்டது. இந்த தேவாலயம் கோதிக் கட்டிடக்கலையிலான சிலுவை கட்டிடமாகும். இது மேற்கில் ஜெருசலேம் நோக்கியதாக உள்ளது. இதன் புதிய கட்டுமானப் பணிகள் 1952 இல் நிறைவடைந்தன.  
இந்த தேவாலயம் பரங்கங்கம் புனித அல்போன்சா கல்லறையிலிருந்து 7 கி.மீ தொலைவில் உள்ளது. இரண்டு தேவாலயங்களும் முதன்மைச் சாலை ஓரத்தில் உள்ளன. பேருந்து வசதி நன்கு உள்ளது. இரண்டு தேவாலய வளாகங்களிலும் நல்ல தரிப்பிட (பார்க்கிங்) வசதிகள் உள்ளன.  
ஆலயத்தின் ஆண்டு விழாவானது ஆண்டுதோறும் ஏப்பிரல் மாதம் 22, 23, 24 ஆகிய நாட்களில் நடக்கிறது.
# புனித ஜார்ஜ் சிரோ மலபார் கத்தோலிக்க போரேன் தேவாலயம், அருவிந்தர

## அணுகல்

- அருகிலுள்ள வானூர்தி நிலையம் - கொச்சி பன்னாட்டு வானூர்தி நிலையம் - 86 &nbsp; கி.மீ.
- அருகிலுள்ள தொடருந்து நிலையம் - கோட்டயம் - 39 &nbsp; கி.மீ.
- கொச்சின் / எர்ணாகுளத்திலிருந்து தொலைவு - 77 &nbsp; கி.மீ.
- கோட்டயத்திலிருந்து தொலைவு - 39 &nbsp; கி.மீ.
- பாலா / பாலாயிலிருந்து தொலைவு - 13 &nbsp; கி.மீ.
- திருவனந்தபுரத்திலிருந்து தொலைவு - 161 &nbsp; கி.மீ.
# மாளா ஜெப ஆலயம்

**மாளா ஜெப ஆலயம்** (Mala Synagogue) என்பது இந்தியாவின் மிகப் பழமையான ஜெப ஆலயமாகும். இது கேரளாவின் வரலாற்று மலபார் யூதர்களால் கட்டப்பட்டது. இது தென்னிந்தியாவில் கேரள மாநிலத்தின் திருச்சூர் மாவட்டத்தில் உள்ள மாளா என்ற சிறிய நகரத்தில் அமைந்துள்ளது.
இதை மாளா கிராம ஊராட்சி இதனை நிர்வகிக்கிறது. 1954-1955 காலத்தில், கேரளாவிலிருந்து இசுரேலுக்கு மலபார் யூத சமூகத்தின் அலியா காரணமாக, சமூகம் ஜெப ஆலயம் மற்றும் அதனுடன் தொடர்புடைய யூத கல்லறை இரண்டையும் கிராம ஊராட்சியிடம் பாதுகாப்பிற்காக ஒப்படைத்தது. ஜெப ஆலயம் தற்போது செயலிழந்துவிட்டது, அதற்குள் எந்த மதப் பொருட்களும் இல்லை .